# Besenyőpetőfalva

### A Wikipédiából, a szabad lexikonból.

Besenyőpetőfalva (1899-ig Petőfalu, szlovákul Pečeňady) község Szlovákiában a Nagyszombati kerületben a Pöstyéni járásban. Pecsenyéd és Petőfalva egyesítése. 2001-ben 475 lakosából 467 szlovák volt.

## [szerkesztés] Fekvése

Pöstyéntől 20 km-re délnyugatra fekszik.

## [szerkesztés] Története

A község területén már a kőkorszaktól fogva éltek emberek. Ezt bizonyítják az itt előkerült, kőkorszaki, újkőkori, a hallstatti kultúrához tartozó leletek, valamint a későbbi római-barbár korszakból és a Nagymorva Birodalom idejéből származó maradványok. A település 1113-ban a zobori apátság birtokainak Kálmán király általi megrősítő oklevelében szerepel először villa Spectaculi alakban. Magyar nevét onnan kapta, hogy a beleolvadt Pecsenyéd 1216-ban villa Byssenorum néven szerepelt, mely mint neve is mutatja egykor besenyő határőrtelepülés volt. Királyi birtok, majd 1209-ben II. András király a kosztolányi uradalommal együtt a Hont-Pázmány nembeli Sebesnek adja. A tatárjárást követően 1254-ben IV. Béla király a szomszédos Vörösvár urának Edőcsnek ajándékozza. A falu megszenvedte az 1271-72-es cseh háborút, majd a század utolsó évtizedében Csák Máté birtoka lett egészen annak 1321-ben bekövetkezett haláláig. 1359-ben lakatlan faluként említik, majd a század vége felé délszláv telepesekkel telepítették be. A délszláv vezetéknevek a 15. század elejéig nyomonkövethetők. 1394-ben Zsigmond király a jőkői váruradalommal együtt hívének Stíbor vajdának adta, majd ennek halála után fia lett a birtok ura. 1437-ben a Bánfy család beckói váruradalmának része lett. 1522-ben Bánfy Zsigmond birtoka. 1576-ban 5 és fél porta, és 8 zsellérház volt a faluban. 1601-ben 18 háza volt. 1694-ben a horvát származású Uzsovics Péter kapja a birtokot királyi adományként. 1715-ben 10 parasztház és 9 zsellérház állt itt. 1787-ben 39 házban 51 család lakik 236 lakossal. 1828-ban 38 házban 262 lakos élt. 1910-ben 776, túlnyomórészt szlovák lakosa volt. A trianoni békeszerződésig Nyitra vármegye Pöstyéni járásához tartozott.

## [szerkesztés] Nevezetességei

- Az Uzsovics-kastély 1820 és 1825 között épült klasszicista stílusban.
- A Jézus Szíve templom 1899-ben épült.

## [szerkesztés] Külső hivatkozások

- Hivatalos oldal
- Községinfó
- Besenyőfalva Szlovákia térképén
- Travelatlas.sk

A lap eredeti címe "http://hu.wikipedia.org../../../b/e/s/Beseny%C5%91pet%C5%91falva.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina